དངོས་པོ་འདི་དག་ཧ་ཅང་ཕྲ་བའི་རྡུལ་གྱིས་གྲུབ་པར་འདོད་མཁན་ཐོག་མ་ནི་གནའ་བོའི་གྷི་རིག་གི་མི་ཚོ་ཡིན།ཁོང་ཚོའི་འདོད་ཚུལ་ལྟར་ན་དེ་འདྲའི་ཕྲ་རྡུལ་དེ་སྤོ་ལོའི་དབྱིབས་ཅན་གྱི་རྡོག་གཟུགས་ཤིག་དང་ཆ་དབྱེ་རུ་མེད་པ་ཞིག་ཡིན་ལ།བསམ་ཚུལ་དེར་འགྱུར་བ་མེད་པར་དུས་རབས་ཉི་ཤུ་པའི་མགོ་སྟོད་བར་གནས་པ་རེད།སྐབས་དེ་ཙམ་ན་སྔར་བཤད་པའི་རྡུལ་ཕྲན་ཞེས་པ་ཤིན་ཏུ་ཕྲ་བའི་ཆ་མེད་ཀྱི་རྡུལ་དེ་ཡང་དངོས་སུ་ཆ་མེད་མ་ཡིན་པར་དེར་མ་མཐའ་ཡང་གློག་ཁུར་ཕོ་ཅན་གྱི་ཆ་ཞིག་དང་གློག་ཁུར་མོ་ཅན་གྱི་ཆ་གཅིག་བཅས་ཆ་ཤས་གཉིས་ཡོད་པ་ཤེས་ཡོད།གནས་ཚུལ་གསར་པ་དེ་དང་ལྷན་དུ་རྡུལ་ཕྲན་གྱི་དཔེ་གཟུགས་ལ་ཡང་འགྱུར་བ་དེ་བཞིན་བྱུང་ནས་དཔེ་གཟུགས་གསར་པ་ཞིག་འཆར་འགོད་བྱུང་བ་དེ་བག་ཟན་གྱི་གོང་བུ་ཟླུམ་པོ་ཞིག་གི་དབུས་སུ་ཤིང་ཏོག་སྐམ་པོ་གྲམ་ནས་ཡོད་པ་ལྟ་བུ་ཞིག་ཡོད།